*05.08.2014.*

***Par ieinteresētā Piegādātāja jautājumiem un papildu informācijas sniegšanu***

Atklāta konkursa par “Telpu uzkopšanas pakalpojumiem”, identifikācijas numurs Saeima 2014/17, nolikuma 1.5. punkts nosaka:

„Uzkopšanas darbi pēc nepieciešamības jānodrošina vienu dienu pirms pasākumu norises, ja tā norise iekrīt brīvdienās un svētku dienās. Uzkopšanas darbi jāveic Pasūtītāja norādītajās telpās.”

**Ieinteresētā Piegādātāja jautājumi:**

1. Cik bieži gadā notiek pasākumi (informācija par 2013.-2014 gadiem)?

**Pasūtītāja atbilde:**

Ikgadējie pasākumi – 4. maijā, 18. novembrī, 21. augustā un Muzeju naktī, un, ja Pasūtītājam rodas neparedzēti pasākumi (piemēram, ārvalstu delegācijas vizīte).

1. Cik lielas platības ir jāuzkopj pirms šādiem pasākumiem (informācija par 2013.-2014 gadiem)?

**Pasūtītāja atbilde:**

Jāuzkopj ēkas Jēkaba ielā 11 telpas – Sēžu zāle, Balsošanas zāle, Dzeltenā zāle, Sarkanā zāle, vestibils, lifti, gaiteņi, kāpnes, centrālā ieeja, trešā stāva telpas.

1. Kā tiek veikta apmaksa pa šādu pakalpojumu sniegšanu?

**Pasūtītāja atbilde:**

Papildus samaksa par ikgadējiem pasākumiem (4. maijs, 18. novembris, 21. augusts un Muzeju nakts) nav paredzēta, Pretendentam pakalpojuma izmaksas jāiekļauj finanšu piedāvājumā. Ja, Pasūtītājam rodas neparedzēti gadījumi, Pretendents piestāda atsevišķu rēķinu par uzkopšanas pakalpojumiem atbilstoši Finanšu piedāvājumā norādītajām izmaksām.

1. Sakarā ar pietiekami lielu darba apjomu, vai Jums ir paredzēts un nepieciešams, no Izpildītāja puses, Darbu vadītājs objektā? Ja, JĀ, tad cik stundas dienā?

**Pasūtītāja atbilde:**

Atbilstoši Nolikuma Līguma projektam (7. pielikums) 8.4. punktam: “Puses nosaka kontaktpersonas šī līguma nosacījumu izpildei”. Pretendents pats izvērtē un nosaka savu darba organizāciju, lai varētu nodrošināt Pasūtītāja izvirzītajām prasībām atbilstošu pakalpojuma līmeni.

1. Vai Pasūtītājs nodrošina Izpildītāju ar sanitāri higiēniskajiem materiāliem (tualetes papīrs, roku salvetes, ziepes, gaisa atsvaidzinātājus utt.) uzkopjamajos objektos?

**Pasūtītāja atbilde:**

Pasūtītājs pats nodrošina.

1. Cik lielu platību aizņem Jēkaba iela 16, pirmais stāvs?

**Pasūtītāja atbilde:**

Apmēram 400 m2.

1. Cik lielu platību aizņem Torņa iela 3/5, pirmais stāvs?

**Pasūtītāja atbilde:**

175 m2.